Club Brugge - Fiorentina, meci contând pentru manşa a doua a semifinalelor din Conference League, este programat, miercuri, 8 mai, de la ora 19:45, pe Jan Breydel Stadion, şi va fi transmis în direct de Pro Arena.
Club Brugge are de recuperat un handicap minim în faţa celor de la Fiorentina, care s-au impus în prima manşă, pe teren propriu, cu 3-2, după golurile marcate de Sottil (5), Belotti (37) şi Nzola (90+1), respectiv, Vanaken (17p) şi Thiago (63).
Club Brugge a ajuns în semifinalele din Conference League după ce a trecut de Aarhus în turul al doilea preliminar, 3-0 (a) şi 0-1 (d), de Knattspyrnufelag în turul al treilea preliminar, 5-1 (a) şi 5-1 (d), de Osasuna în play-off, 2-1 (d) şi 2-2 (a), apoi a câştigat Grupa D, 1-1 (a) şi 5-0 (d) cu Beşiktaş, 1-0 (d) şi 3-1 (a) cu Bodo/Glimt, 3-1 (d) şi 2-0 (a) cu Lugano, în optimile de finală a eliminat-o pe Molde, 1-2 (d) şi 3-0 (a), iar în sferturile de finală a trecut de PAOK Salonic, 1-0 (d) şi 2-0 (a).
În Pro League, echipa antrenată de interimarul Nicky Hayen este pe locul 1 în play-off după 7 etape din 10, cu 45 de puncte, cu două peste Andrelecht (după ce a încheiat sezonul regulat pe 4, la 19 puncte de liderul Union St. Gilloise înainte de înnumătăţire!), iar în cel mai recent meci oficial, disputat în campionat, s-a impus pe terenul lui Antwerp, scor 2-1.
Pe plan european, Club Brugge a ajuns o dată în finala Cupei Campionilor Europeni în 1978 (0-1 cu Liverpool) şi o dată în ultimul act din Cupa UEFA în 1976 (2-3 în deplasare şi 1-1 acasă cu Liverpool), iar cea mai mare performanţă în Conference League este calificarea în semifinalele actualei ediţii, 2023-2024.
Fiorentina s-a calificat în semifinalele competiţiei după ce a trecut în play-off de Rapid Viena, 0-1 (d) şi 2-0 (a), apoi a terminat pe locul 1 în Grupa F, 2-2 (d) şi 2-1 (a) cu Genk, 2-2 (a) şi 1-1 (d) cu Ferencvaros, 6-0 (a) şi 1-0 (d) cu Cukaricki, în optimile de finală a eliminat-o pe Maccabi Haifa, 4-3 (d) şi 1-1 (a), iar în sferturile de finală a trecut de Viktoria Plzen, 0-0 (d) şi 2-0 (a).
În Serie A, echipa antrenată de Vincenzo Italiano este pe locul 8 după 34 de etape, iar în cea mai recentă partidă oficială, disputată în campionat, a pierdut în deplasare, scor 1-2 cu Verona.
Fiorenina a câştigat Cupa Cupelor în 1961, după 2-0 (d) şi 2-1 (a) cu Glasgow Rangers în finală, a cedat în ultimul act din Cupa Campionilor Europeni în 1957, 0-2 cu Real Madrid, şi în Cupa UEFA în 1980, 1-3 în deplasare şi 0-0 acasă cu Juventus, iar cea mai mare perfomanţă în Conference League este finala ediţiei precedente, pierdută cu 1-2 în faţa lui West Ham United.
Club Brugge şi Fiorentina nu s-au mai întâlnit niciodată până la partida din prima manşă a actualei ediţii din Conference League.
Superbet oferă cota 1,45 pentru pronosticul 1X: victorie pentru gazde sau rezultat de egalitate, în timpul regulamentar de 90 de minute, în meciul Club Brugge - Fiorentina.
Club Brugge - Fiorentina | 1X | ||
---|---|---|---|
Cotă | 1,45 |
* cotă valabilă la ora publicării acestui articol